Den Vest-Sjællandske Avis, 1836-02-20
No. 61 og 62 af Stændertidenden indeholder den fuldstændige Beretning om Sagen angaaende Grev Reventlows Andragende om Affattelsen af en nye almindelig Lovbog. Ved Afstemningen, der, efter et Medlems Forlangende, skeete ved Kugler, og under hvilken Proponenten selv erklærede, at Sagen, efter hvad der, især af den Kongelige Kommissarius, var yttret, nu forekom ham saa tvivlsom at han, ei ønskede at afgive sin Stemme i samme, billigede Forsamlingen, med 47 Stemmer mod 18. Kommitteens Jndstilling. og det blev saaledes antaget at man ei for Tiden burde indgaae med den omhandlede Petition. No. 63 og 64 af samme Tidende indeholder Slutning af Sagen om Ophævelsen af Forordn. 19de Marts 1817 om Logbøger og Skibsjournaler; Begyndelsen af en anden Sag, om Ligningen af de med Stænderforsamlingen og de forudgaaende Valghandlinger forbundne Omkostninger og foreløbig Beretning om Forhandlingerne ved Forsamlingens Møder d. 5te, 6te og 8de dennes. Disse bestode, foruden den foreløbige Diskussion af Toldtariffen, som fortsattes og sluttedes i 3de Eftermiddagsmøder de nævnte Dage, i den foreløbige Behandling af Sagerne angaaende Agent Bruuns Forslag om Konsumtionens Ophævelse, Andragenderne angaaende en Forandring ihenseende til Brandassurancen for Landbygninger, Provst Birchs Andragende om den nye Matrikuls Jndførelse og det Kongl. Lovudkast om det stemplede Papir til Slutsedler. Et Andragende fra de hoveriegiørende Bønder paa Rosenfelt Gods om Frietagelse for Hoveriet in natura imod en billig Pengeerstatning tilstilledes vedkommende Kommittee og et Do. fra adskillige Skolelærere om Forbedring i deres Kaar henlagdes i Læsesalen til Medlemmernes Eftersyn. – Den førstnævnte, endeligen afgjorte Sag om Logbøger og Skibsjournaler var, som bekiendt, foranlediget af 2de ved Agent Voigt fremlagte Andragender fra endeel Skibsrhedere i Nyborg, Svendborg, og Rudkiøbing. Den til Sagens Overveielse nedsatte Kommittee Knudtzon, Stenfeldt og Recke) erholdt senere meddeelt et Forsamlingen giennem Gross. Knudtzon tilstillet Andragende fra 32 Skibsrheder i Kbh. Disse Andragender gik alle ud paa Ophævelsen af de ved Fr. 19de Marts 1817. fastsatte byrdefulde og tidspildende Bestemmelser angaaende Skibsjournalers og Logbøgers Autorisation om hvilke det i de kiøbenhavnske Skibsrhederes Andragende hedder: "at de koste Penge, uden at yde Nytte og sætte Rhederne i en Umyndighedstilstand ved at sætte andre til at kontrollere deres Skibsførere, hvilket de dog antoge selv meget bedre at forstaae og selv at være mere berettigede til at udøve, ligesom de ikke kiende nogen Stat, hvor et saadant Formynderskab existerer." Kommitteens Jndstilling gik ud paa Forordningens Ophævelse. Under Sagens Discussion tilkiendegav Vicepræsidenten, Etatsr. Hvidt, at han ikke kunde være enig i at Bestemmelserne i hiin Forordning ingen væsentlig Nytte medførte, og efterat have udviklet sine Grunde herfor, fremsatte han det Amendement, at Andragenderne maatte afvises, hvorhos han subsidiært indstillede, at Hs. M. maatte petitioneres om at tage under Overveielse om der ei med Bestemmelserne i hiin Forordn. kunde foretages Modificationer, sigtende til at nedsætte de Bekostninger, som ere forbundne med de Foranstaltninger, der indeholdes i samme." Disse Amendements frafaldt han imidlertid siden og henholdt sig til 2de af Prof. Bang foreslagne, nemlig principaliter: "At Forskrifterne om Logbøger og Skibsjournaler undergives en Revision i det Øiemed at fierne enhver Uleilighed og Bekostning, som ei kan ansees nomgængeligt fornøden for at opnaae Lovgiverens Øiemed med de omhandlede Forskrifter, og subsidiært: 1) "At Skibsjournalerne blive at giennemdrage og autorisere af vedkommende Autoritet, som ellers har at paategne de øvrige Skibspapirer, uden Ophold og Bekostning for Skipperen, og 2) at det der fastsættes en passende Straf, hvis Journalerne ei findes at være førte overeensstemmende med Lovens 42 19. Efterat under Sagens Discussion Kommitteens Referent, Etatsraad Stenfeld, dens Medlem Grosserer Knudtzon, den Kongl. Kommissarius og flere Medlemmer havde udtalt sig, deels for, deels imod Kommitteens Jndstilling og de foreslagne Amendements, blev ved Afstemningen Prof. Bangs principale Jndstilling forkastet med 45 St. imod 22, Kommitteens Jndstilling billiget, med 52 Stemmer imod 15, og det første af Prof. Bangs subsidiaire Amendements antaget, med 51 St. imod 16, hvorimod det andet forkastedes, med 34 St. imod 35. Den paa Forsamlingens Vegne af Kommitteens Ref. Statsraad Stenfeldt affattede Petition gik ud paa følgende Jndstilling: "At Forordningen af 19de Marts 1817 om Skibsjournaler og Logbøger allernaadigst maae vorde ophævet, hvorimod det allernaadigst maa vorde paabudet, at for Framtiden de i Lovens 42 19 paabudne Journaler skulle være giennemdragne og autøriserede af vedkommende Autoritet, som ellers har at paategne de øvrige Skibspapirer, hvilken Autoritet bør give den fornødne Autorisation uden Ophold og Bekostning for Skipperen, samt at derhos tillige ved allerhøieste befaling maatte indskærpes, at Journalerne føres overeensstemmende med det nysnævnte Løvsted."